સાણંદ શહેર સંવેદનશીલની યાદીમાં છે અહીં ક્યારે હંગામો થાય અને તેનું શું પરિણામ આવે તેની સૌ કોઇને ખબર છે. આથી ડરી ડરીને વેપાર ધંધો કરતા શાણા વેપારીઓ ક્યારેક નળિયુ પડ્યાની અફવાથી માત્રથી ગભરાઇને ટપોટપ બજારો બંધ કરી દે છે. ચૂંટણની બબ્બે મુદત દરમિયાન કાયદો અને વ્યવસ્થા જાળ‌વવા માટે પોલીસે કડકાઇ દાખવવા તાલુકા પંચાયતની આજુ બાજુના ૨૦૦ મીટર વિસ્તારમાં કડક પોલીસ બંદોબસ્ત ગોઠવ્યો હતો. પ્રથમ ૧૯મીના રોજ બંને જુથના હજારો માણસોની હાજરી જોઇને જ વેપારીઓએ ફફડીને પોતાના ધંધા બંધ રાખ્યા હતા તો બીજી ૨૨મીની મુદતમાં પોલીસે વધુ કડકાઇ દાખવવા માટે તાલુકા પંચાયત આસપાસ કોઇને પણ ફરકવા ન દેતા આ દિવસે પણ બજારો બંધ રહ્યા હતા અને આજે ફરીથી દુકાનો બંધ રહેશે! વેપારીઓએ પોલીસને રજુઆત કરી હતી કે આમાં વેપારીઓનો શું વાંક કે વગર કારણે તેમને આર્થિક નુકસાન ભોગવવુ પડ્યું છે.